				|

		52012PC0682

			Návrh NARIADENIE RADY Nariadenie Rady (ES) č. 723/2009 o právnom rámci Spoločenstva pre Konzorcium pre európsku výskumnú infraštruktúru (ERIC) /* COM/2012/0682 final - 2012/0321 (NLE) */

			   	DÔVODOVÁ SPRÁVA
1.           KONTEXT NÁVRHU
·
Dôvody a ciele návrhu
Rada prijala nariadenie ERIC[1] v roku 2009
s cieľom zjednodušiť vytvorenie a prevádzku európskej výskumnej
infraštruktúry na neziskovom základe. Týmto nariadením sa zriadil nový
legislatívny nástroj na úrovni EÚ zameraný na vytvorenie európskej výskumnej
infraštruktúry s právnou subjektivitou uznanou vo všetkých členských
štátoch. Mnohé projekty začlenené do plánu Európskeho strategického fóra o
výskumných infraštruktúrach (ESFRI) majú v úmysle používať ERIC ako
legislatívny nástroj s cieľom implementovať a prevádzkovať
výskumnú infraštruktúru.
V článku 9 ods. 1 nariadenia ERIC sa
ustanovuje rozlíšenie a rozdiel v zaobchádzaní medzi členskými
štátmi, pridruženými krajinami, inými tretími krajinami ako pridružené krajiny
a medzivládnymi organizáciami. Členmi ERIC sú aspoň tri
členské štáty (článok 9 ods. 2) a členské štáty majú na
zhromaždení členov spoločne väčšinu hlasovacích práv
(článok 9 ods. 3). Hostiteľskou krajinou pre ERIC však môže byť
niektorý členský štát alebo pridružená krajina (článok 8 ods. 1).
Pridružené krajiny a najmä Nórsko
zdôraznili, že majú v úmysle zúčastniť sa ako hostitelia alebo
členovia na mnohých konzorciách ERIC, ktoré sú v štádiu prípravy, pod
podmienkou, že budú mať v ERIC rovnaké hlasovacie práva ako
členské štáty EÚ, najmä pokiaľ budú hostiteľskou krajinou pre
ERIC a významne tak prispejú k jeho činnostiam.
Cieľom navrhnutej zmeny a doplnenia
k nariadeniu ERIC je vyhnúť sa tomu, že by sa pridružené krajiny
nemohli stať hostiteľskou krajinou alebo členom ERIC kvôli tomu,
že v súčasnej situácii ich hlasovacie práva potenciálne nezodpovedajú
ich finančnej podpore projektov ERIC.
·
Všeobecný kontext
Doteraz sa žiadna pridružená krajina alebo iná
tretia krajina ako pridružená krajina nestala členom ERIC. Vzhľadom
na záväzok iniciatívy „Inovácie v Únii“ do roku 2015 dokončiť
alebo spustiť 60 % prioritných infraštruktúr celoeurópskeho záujmu
v pláne ESFRI je dôležité, aby sa mohli aj pridružené krajiny v plnej
miere zapojiť do vytvorenia a prevádzky ERIC ako členovia alebo
ako hostiteľské krajiny a prispieť tak k týmto
infraštruktúram.
2.           VÝSLEDKY KONZULTÁCIÍ SO ZAINTERESOVANÝMI
STRANAMI A POSÚDENÍ VPLYVU
Navrhnuté
obmedzené technické zmeny a doplnenia k nariadeniu ERIC nepredstavia
žiadnu zmenu pre posúdenie vplyvu Komisie, ktoré sa vykonalo, keď sa
nariadenie ERIC predložilo na prijatie Rade.
3.           PRÁVNE PRVKY NÁVRHU
Navrhnutá zmena a
doplnenie k nariadeniu ERIC sa týka iba článku 9 ods. 2 a ods. 3,
v ktorých sa navrhuje, že na zriadenie ERIC je potrebné, aby sa aspoň
jeden členský štát spojil minimálne s dvoma členskými štátmi
alebo pridruženými krajinami. Okrem toho sa v nich navrhuje, aby
členské štáty alebo pridružené krajiny mali na valnom zhromaždení
spoločne väčšinu hlasovacích práv. Nenavrhujú sa žiadne iné zmeny.
4.           VPLYV NA ROZPOČET
Navrhnutá zmena a
doplnenie k nariadeniu ERIC nemá žiaden vplyv na rozpočet Únie alebo
členských štátov.
2012/0321 (NLE)
Návrh
NARIADENIE RADY
Nariadenie Rady (ES) č. 723/2009 o
právnom rámci Spoločenstva pre Konzorcium pre európsku výskumnú
infraštruktúru (ERIC)
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 187 a článok 188,
so zreteľom na návrh Európskej komisie,
po postúpení návrhu legislatívneho aktu
národným parlamentom,
so zreteľom na stanovisko Európskeho
parlamentu[2],
so zreteľom na stanovisko Európskeho
hospodárskeho a sociálneho výboru[3],
so zreteľom na stanovisko Výboru regiónov[4],
keďže:
(1)       V nariadení Rady (ES)
č. 723/2009 z 25. júna 2009 o právnom rámci Spoločenstva pre
Konzorcium pre európsku výskumnú infraštruktúru (ERIC)[5] sa ustanovuje právny rámec
stanovujúci požiadavky a postupy na zriadenie Konzorcia pre európsku výskumnú
infraštruktúru a jeho účinky.
(2)       Podpora a rozvoj
výskumných infraštruktúr v Európe je kontinuálnym cieľom
Spoločenstva, ako to bolo naposledy vyjadrené v rozhodnutí č.
1982/2006/ES Európskeho parlamentu a Rady z 18. decembra 2006 o
siedmom rámcovom programe Európskeho spoločenstva v oblasti výskumu,
technického rozvoja a demonštračných činností (2007 – 2013)[6] a najmä v rozhodnutí
Rady č. 2006/974/ES z 19. decembra 2006 o osobitnom programe Kapacity[7].
(3)       Európske strategické fórum o
výskumných infraštruktúrach (ESFRI) a reflexná skupina pre elektronickú
infraštruktúru (e-IRG) vypracovali a aktualizovali úplne prvý európsky plán pre
výskumné infraštruktúry.
(4)       Od nadobudnutia
účinnosti právneho rámca Spoločenstva pre Konzorcium pre európsku
výskumnú infraštruktúru (ERIC) v roku 2009 získali štatút ERIC dve
európske výskumné infraštruktúry.
(5)       Členstvo
v konzorciu ERIC je otvorené členským štátom, pridruženým krajinám,
iným tretím krajinám ako pridruženým krajinám a medzivládnym organizáciám.
(6)       Pridružené krajiny zohrávajú
plnohodnotnú úlohu pri príprave a implementácii európskych výskumných
infraštruktúr a mali by mať možnosť zúčastniť sa na
konzorciách ERIC v rovnocennom postavení s členskými štátmi,
keďže prostredníctvom svojej podpory prispievajú k uplatňovaniu
špičkových vedeckých poznatkov vo výskume Únie a k hospodárskej
konkurencieschopnosti Únie.
(7)       S cieľom
zjednodušiť účasť pridružených krajín v konzorciách ERIC by
sa mali zmeniť a doplniť odseky 2 a 3 článku 9
nariadenia (ES) č. 723/2009 tak, aby sa príspevky pridružených krajín
mohli v plnej miere odzrkadliť v kritériách pre členstvo
a hlasovacie práva,
PRIJALA TOTO NARIADENIE:
Článok 1
V článku 9 nariadenia (ES) č. 723/2009 sa
odseky 2 a 3 nahrádzajú takto:
„2. Členmi ERIC sú jeden členský
štát a aspoň dva iné členské štáty alebo pridružené krajiny. Ďalšie
členské štáty alebo pridružené krajiny môžu k ERIC pristúpiť ako
členovia kedykoľvek za spravodlivých a primeraných podmienok
uvedených v stanovách a ako pozorovatelia bez hlasovacích práv za podmienok
uvedených v stanovách. Iné tretie krajiny ako pridružené krajiny, ako aj
medzivládne organizácie môžu tiež pristúpiť k ERIC ako členovia
za podmienky, že s tým súhlasí zhromaždenie členov uvedené
v článku 12 písm. a), v súlade s podmienkami
a postupmi týkajúcimi sa zmien v postavení člena ustanovenými v stanovách.
3. Členské štáty alebo pridružené krajiny
majú na zhromaždení členov spoločne väčšinu hlasovacích práv. V prípade,
keď je hostiteľskou krajinou pre ERIC členský štát, návrhy na
zmenu a doplnenie jeho stanov si vyžadujú súhlas väčšiny
členských štátov, ktoré sú členmi ERIC.“
Článok 2
Toto nariadenie nadobúda účinnosť
dvadsiatym dňom po jeho uverejnení v Úradnom vestníku Európskej únie.
Toto nariadenie
je záväzné v celom rozsahu a priamo uplatniteľné vo všetkých
členských štátoch v súlade so zmluvami.
V Bruseli
                                                                       Za
Radu
                                                                       predseda
[1]               Nariadenie Rady (ES) č. 723/2009 z 25. júna 2009 o
právnom rámci Spoločenstva pre Konzorcium pre európsku výskumnú
infraštruktúru (ERIC)
[2]               Ú. v. EÚ C , , s. .
[3]               Ú. v. EÚ C , , s. .
[4]               Ú. v. EÚ C , , s. .
[5]               Ú. v. EÚ L 206, 8.8.2009,
s. 1.
[6]               Ú. v. EÚ L 412, 30.12.2006,
s. 1.
[7]               Ú. v. EÚ L 54, 22.2.2007,
s. 101.


                    KOMISIA EURÓPSKYCH SPOLOČENSTIEV

                                                   Brusel, 28.06.2004
                                                   KOM(2004) 451 v konečnom znení

                                                   2004/0133 (CNS)

                                           Návrh

                                  NARIADENIA RADY,

     ktorým sa mení a dopĺňa nariadenie Rady (ES) č. 2667/2000 o Európskej agentúre pre
                                          obnovu

                                   (predložená Komisiou)

SK                                                                                SK
 ---pagebreak---                                               ODÔVODNENIE

     Nariadenie Rady (ES) č. 2666/20001 (ďalej len „nariadenie o CARDS”) nadobudlo účinnosť
     7. decembra 2000 a podľa jeho článku 19 sa bude uplatňovať do 31. decembra 2006.

     Článok 13 nariadenia o CARDS uvádza:

             Rada zreviduje toto nariadenie pred 31. decembrom 2004.

             Na tento účel Komisia najneskôr 30. júna 2004 predloží Rade hodnotiacu správu
             spolu s návrhmi pre budúcnosť tohto nariadenia a na akékoľvek zmeny a doplnky,
             ktoré v ňom treba vykonať.

     Nariadenie Rady (ES) č. 2667/20002 (ďalej len „nariadenie o Agentúre”) nadobudlo účinnosť
     7. decembra 2000 a podľa jeho článku 16 sa bude uplatňovať do 31. decembra 2004.

     Článok 14 nariadenia o Agentúre hovorí:

             Keď Komisia usúdi, že Agentúra splnila mandát opísaný v článku 1, predloží Rade
             návrh na rozpustenie Agentúry. V každom prípade Komisia predloží Rade
             hodnotiacu správu o uplatňovaní nariadenia a návrh na štatút Agentúry najneskôr
             30. júna 2004.

     S týmto cieľom Komisia v r. 2003 spustila v rámci hodnotenia spolupráce a rozvojových
     programov Komisie v tretích krajinách hodnotenie s úmyslom zabezpečiť pre Európsku
     komisiu nezávislé a spoľahlivé hodnotenie stratégie pomoci podľa CARDS a jej vývoja v
     tomto politickom prostredí, ako aj nezávislé hodnotenie uplatňovania nariadenia o Európskej
     agentúre pre obnovu (EAR) od jej založenia vo februári 2000, opisujúce vývoj úlohy a
     zodpovedností Agentúry.

     Tieto hodnotenia, ktoré prebehli v obdobiach od mája 2003 do mája 2004 (CARDS) a od
     októbra 2003 do mája 2004 (EAR), viedol medzinárodný tím, ktorého členmi boli experti z
     krajín CARDS. Hodnotenia prísne sledovala hodnotiaca jednotka za pomoci referenčnej
     skupiny zloženej zo služieb Komisie a EAR. Správy sú založené na štúdiu podkladov, po
     ktorom nasledovala fáza terénnych štúdií vo všetkých prevádzkových strediskách EAR vo
     všetkých krajinách CARDS. Hodnotenia zahŕňali štruktúrované rozhovory a pracovné porady
     s predstaviteľmi vlády a občianskej spoločnosti v partnerských krajinách.

     Záverečné správy z hodnotení sú od 4. júna 2004 úplne k dispozícii na webovej stránke
     EuropeAid a možno do nich nahliadnuť a načítať ich na tejto adrese:

     http://europa.eu.int/comm/europeaid/evaluation/program/cardsrep.htm

     Týmto oznámením chce Komisia informovať Radu o tom, ako plánuje pokračovať ďalej:

     1
            Ú. v. EÚ L 306, 7.12.2000, s.1. Nariadenie naposledy zmenené a doplnené nariadením (ES) č.
            2415/2001 z 10.12.2001 (Ú. v. ES L 327, 13.12.2001, s. 3).
     2
            Ú. v. EÚ L 36, 7.12.2000, s. 7. Nariadenie naposledy zmenené a doplnené nariadením (ES) č.
            2415/2001 z 10.12.2001 (Ú. v. EÚ L 327, 13.12.2001, s.3) a nariadením (ES) č. 1646/2003 z 18.6.2003
            (Ú. v. EÚ L 245, 29.9.2003, s.16).

SK                                                      2                                                         SK
 ---pagebreak---      a)      V súlade so zvyčajnou praxou bude postup opačný, a to bude pre Komisiu príležitosť
             podrobne spripomienkovať závery a odporúčania uvedené v obidvoch týchto
             správach.

     b)      Komisia zároveň navrhuje koncepciu s dvoma hrotmi.

             Pre nariadenie o Agentúre

     Záver externého hodnotenia je taký, že Agentúra efektívne pracuje v krajinách a na územiach,
     v ktorých funguje, a že tento model je administratívne korektný a manažérsky prístupný.

     Vzhľadom na toto celkové pozitívne hodnotenie činností Agentúry a vzhľadom na to, že
     rámec pomoci Spoločenstva, v súlade s finančnými perspektívami Spoločenstva, pokrýva
     obdobie do r. 2006, treba zabezpečiť kontinuitu v implementácii pomoci Spoločenstva
     krajinám a územiam pokrytých mandátom Agentúry. Podľa toho by sa teda platnosť
     nariadenia o Agentúre mala predĺžiť do 31. decembra 2006.

     Komisia upozorňuje Radu na fakt, že na zabezpečenie hladkého pokračovania operácií
     Agentúry a rešpektovania jej správnych a zmluvných záväzkov (t. j. personál, priestory atď.)
     treba čo najskôr prijať rozhodnutie o predĺžení platnosti nariadenia o Agentúre.

     Tento návrh sa nedotýka ďalších úvah o špecifických akciách, ktoré môže Komisia pokladať
     za vhodné v neskoršej etape, keď sa bude venovať odporúčaniam hodnotiteľov na zlepšenie
     výkonnosti Agentúry.

             Pre nariadenie o CARDS

     Komisia sa domnieva, že odporúčania hodnotiteľov si nevyžadujú modifikáciu bežného
     legislatívneho rámca, lebo toto nariadenie je stále vysoko relevantné, pokiaľ ide o jeho vklad
     do procesu stabilizácie a pridruženia. Navyše, akékoľvek zmeny by mohli byť funkčné v praxi
     až v r. 2005 a prinajlepšom ovplyvniť prípravu akčného programu na rok 2006 pred
     uplynutím platnosti nariadenia 31. decembra 2006.

     Viacero záverov a odporúčaní sa týka organizácie Komisie, koordinácie s členskými štátmi,
     IFIs a ďalšími depozitármi, alebo štruktúry programu a modalít jeho implementácie; nič z
     toho nepoukazuje na akúkoľvek potrebu zmeniť a doplniť obsah samotného nariadenia o
     CARDS. Komisia bude o nich a o možných prostriedkoch zlepšenia spôsobu poskytovania a
     koordinácie pomoci s ostatnými depozitármi premýšľať.

     Pri programovaní pomoci Spoločenstva na obdobie 2005 - 2006 bude Komisia v každom
     prípade venovať starostlivú pozornosť partnerstvám a správam SAP. Táto koncepcia je v
     plnom súlade s odporúčaniami hodnotiacej správy navrhujúcej zjednodušenie indikačných
     programov na obdobie 2005 - 2006 vzhľadom na zavedenie nových nástrojov stratégie a
     vývoj nových nástrojov pomoci od r. 2007.
     Komisia sa preto domnieva, že nariadenie o CARDS netreba modifikovať a že v tejto podobe
     by malo platiť do 31. decembra 2006, kedy jeho platnosť uplynie v súlade s jeho článkom 19.
     c)      V obidvoch prípadoch bude Komisia naďalej informovať členské štáty o akejkoľvek
             ďalšej akcii, ktorá môže byť vhodná po ukončení uvedenej fázy opačného postupu.
     Na záver Komisia vyzýva Radu, aby prijala pripojený návrh na zmenu a doplnenie nariadenia
     Rady (ES) č. 2667/2000 z 5. decembra 2000 o Európskej agentúre pre obnovu.

SK                                                 3                                                  SK
 ---pagebreak---                                                                  2004/0133 (CNS)

                                                       Návrh

                                            NARIADENIA RADY,

         ktorým sa mení a dopĺňa nariadenie Rady (ES) č. 2667/2000 o Európskej agentúre pre
                                              obnovu

     RADA EURÓPSKEJ ÚNIE

     so zreteľom na Zmluvu o založení Európskeho spoločenstva, a najmä na jej článok 181a
     druhý odsek prvá veta,

     so zreteľom na návrh Komisie,3

     so zreteľom na stanovisko Európskeho parlamentu4,

     keďže:

     (1)      Európska agentúra pre obnovu implementuje pomoc Spoločenstva uvedenú v článku 1
              nariadenia (ES) 2666/20005 v Srbsku a Čiernej hore vrátane Kosova podľa definície v
              uznesení Bezpečnostnej rady OSN č. 1244 z 10. júna 1999 a Bývalej juhoslovanskej
              republiky Macedónsko;

     (2)      nariadenie (ES) č. 2667/2000 o Európskej agentúre pre obnovu6 platí podľa jeho
              článku 16 do 31. decembra 2004;

     (3)      v článku 14 tohto nariadenia sa uvádza, že Komisia predloží Rade hodnotiacu správu o
              uplatňovaní tohto nariadenia a návrh na štatút Agentúry;

     (4)      Komisia uverejnila túto správu 4. júna 2004;

     (5)      pomoc Spoločenstva pre Srbsko a Čiernu horu vrátane Kosova podľa definície v
              uznesení Bezpečnostnej rady OSN č. 1244 z 10. júna 1999 a Bývalej juhoslovanskej
              republiky Macedónsko je naprogramovaná v publikáciách stratégie krajín na obdobie
              rokov 2002 až 2006 v súlade s finančnými perspektívami Spoločenstva. Komisia je v
              procese navrhovania viacročných indikačných programov pre tieto krajiny a územia na
              roky 2005 - 2006;

     3
              Ú. v. EÚ C [...] [...], s. [...]
     4
              Ú. v. EÚ C [...] [...], s. [...]
     5
              Nariadenie Rady (ES) č. 2666/2000 o pomoci pre Albánsko, Bosnu a Hercegovinu, Chorvátsko,
              Federatívnu republiku Juhoslávia a Bývalú juhoslovanskú republiku Macedónsko, L306, 7.12.2000, s.
              7. Nariadenie zmenené a doplnené nariadením (ES) č. 2415/2001 (Ú. v. EÚ L 327, 12.12.2001, s. 3).
     6
              Ú. v. EÚ L 306, 7.12.2000, s. 7. Nariadenie zmenené a doplnené nariadením (ES) č. 2415/2001 (Ú. v.
              EÚ L 327, 12.12.2001, s. 3) a nariadením (ES) č. 1646/2003 (Ú. v. EÚ L 245, 29.9.2003, s. 16).

SK                                                        4                                                        SK
 ---pagebreak---      (6)    na základe kladného hodnotenia aktivít Agentúry a skutočnosti, že rámec pomoci
            Spoločenstva pokrýva obdobie do r. 2006, treba zabezpečiť kontinuitu v
            implementácii pomoci Spoločenstva. V dôsledku toho by sa mal mandát Európskej
            agentúry pre obnovu predĺžiť do 31. decembra 2006;

     (7)    Federatívna republika Juhoslávia (FRJ) prijala 4. februára 2003 Ústavnú chartu o
            premenovaní štátu na „Srbsko a Čierna hora”7. Táto zmena názvu štátu by sa mala
            brať do úvahy,

     PRIJALA TOTO NARIADENIE:

                                                    Článok 1

     Nariadenie (ES) č. 2667/2000 sa týmto mení a dopĺňa takto:

     1.      V článku 1 ods. 1 písm. i) treba termín „Federatívna republika Juhoslávia“ nahradiť
             termínom „Srbsko a Čierna hora“.

     2.      V článku 2 ods. 1 písm. b) sa termín „Federatívna republika Juhoslávia“ nahradí
             termínom „Srbsko a Čierna hora“.

     3.      V článku 4 ods. 10 sa termín „Federatívna republika Juhoslávia“ nahradí termínom
             „Srbsko a Čierna hora“.

     4.      Článok 14 je zrušený.

     5.      Článok 15 sa nahrádza textom

             „Komisia môže delegovať na Agentúru vykonávanie pomoci Spoločenstva, o ktorej
             sa pre Srbsko a Čiernu horu a pre Bývalú juhoslovanskú republiku Macedónsko
             rozhodlo podľa nariadenia (ES) č. 1628/96“.

     6.      V článku 16 sa dátum „31. decembra 2004” nahradí dátumom „31. decembra 2006”.

                                                    Článok 2

     Toto nariadenie nadobúda účinnosť tretí deň po jeho uverejnení v Úradnom vestníku
     Európskej únie.

     Toto nariadenie je záväzné vo svojej celistvosti a je priamo uplatniteľné vo všetkých
     členských štátoch.

     7
            vrátane Kosova podľa definície v rezolúcii Bezpečnostnej rady OSN č. 1244 z 10. júna 1999

SK                                                       5                                              SK
 ---pagebreak---      V Bruseli

                 Za Radu
                 predseda

SK                 6        SK


               EURÓPSKA KOMISIA
            V Bruseli3. 7. 2017
            COM(2017) 356 final
            2017/0147(NLE)
            Návrh
            NARIADENIE RADY,
            ktorým sa mení nariadenie (EÚ) 2017/127, pokiaľ ide o určité rybolovné možnosti

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Nariadením Rady (EÚ) 2017/127 sa na rok 2017 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade plavidiel Únie aj v určitých vodách nepatriacich Únii. Tieto rybolovné možnosti sa počas obdobia svojej platnosti obvykle niekoľkokrát menia.

               •Súlad s existujúcimi ustanoveniami politík v tejto oblasti politiky

               Navrhované opatrenia sú vypracované v súlade s cieľmi a pravidlami spoločnej rybárskej politiky, ako aj s politikou Únie v oblasti udržateľného rozvoja.

               •Súlad s ostatnými politikami Únie

               Navrhované opatrenia sú v súlade s ostatnými politikami Únie, najmä s politikami v oblasti životného prostredia.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právnym základom tohto návrhu je článok 43 ods. 3 Zmluvy o fungovaní Európskej únie.

               Povinnosti Únie udržateľne využívať živé vodné zdroje jej vyplývajú z povinností stanovených v článku 2 nového základného nariadenia o spoločnej rybárskej politike (SRP).

               •Subsidiarita (v prípade inej ako výlučnej právomoci)

               Návrh patrí do výlučnej právomoci Únie podľa článku 3 ods. 1 písm. d) zmluvy. Zásada subsidiarity sa preto neuplatňuje.

               •Proporcionalita

                  Návrh je v súlade so zásadou proporcionality z tohto dôvodu: SRP je spoločnou politikou. Podľa článku 43 ods. 3 zmluvy prijíma Rada opatrenia týkajúce sa určovania a prideľovania rybolovných možností.

               •Výber nástroja

               Navrhovaný nástroj: nariadenie.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  neuplatňuje sa

               •Konzultácie so zainteresovanými stranami

                  V návrhu sa zohľadňuje spätná väzba zainteresovaných strán, poradných rád, vnútroštátnych správnych orgánov, organizácií rybárov a mimovládnych organizácií.

               •Získavanie a využívanie expertízy

                  Návrh sa zakladá na vedeckých odporúčaniach Medzinárodnej rady pre výskum mora (ICES) a Vedeckého, technického a hospodárskeho výboru pre rybárstvo (STECF).

               •Posúdenie vplyvu

               Rozsah pôsobnosti nariadenia o rybolovných možnostiach je vymedzený článkom 43 ods. 3 zmluvy.

               •Vhodnosť právnych predpisov a ich zjednodušenie

                  neuplatňuje sa

               •Základné práva

                  neuplatňuje sa

               4.VPLYV NA ROZPOČET

                  Navrhované opatrenia nebudú mať vplyv na rozpočet.

               5.ĎALŠIE PRVKY

               •Podrobné vysvetlenie konkrétnych ustanovení návrhu

               Cieľom navrhovaných zmien je upraviť nariadenie 2017/127 takto:

               Morona striebristá

               V súčasnosti sú úlovky morony striebristej zakázané, pričom sa uplatňuje výnimka na obmedzený počet plavidiel loviacich špecifickým výstrojom. Výnimka sa okrem iného vzťahuje na plavidlá, ktoré zaznamenali úlovky morony striebristej od 1. júla 2015 do 30. septembra 2016 a používali háčiky a lovné šnúry alebo osadené žiabrovky, a to za predpokladu, že pokračujú v rybolove pomocou rovnakej kategórie výstroja. Keďže historické záznamy o úlovkoch sú naviazané na konkrétne plavidlo, môže to spôsobovať praktické problémy, keď prevádzkovateľ plavidlo nahrádza, lebo nové plavidlo by nemalo historické záznamy o úlovkoch a teda by sa naň výnimka nevzťahovala. Malo by sa preto spresniť, že v takýchto prípadoch sa nárok môže previesť na iné plavidlo, pričom sa však zároveň nezvýši počet rybárskych plavidiel Únie, na ktoré sa vzťahuje táto výnimka, ani ich celková rybolovná kapacita. Prevody nárokov na iné plavidlo by sa mali realizovať v súlade s platnými vnútroštátnymi predpismi, keďže jednotlivé členské štáty na takéto presuny uplatňujú odlišné systémy.

               Piesočnica

               V roku 2017 rada ICES vo svojom odporúčaní a v nadväznosti na referenčné hodnoty z roku 2016 upravila oblasti hospodárenia s populáciami piesočníc. Niektoré z týchto upravených oblastí hospodárenia sa nezhodujú s vodami Únie v Severnom mori. Oblasť hospodárenia s populáciami piesočníc 3r sa nachádza najmä v nórskych vodách, ale jej časť sa nachádza aj vo vodách Únie, pričom niektoré významné šelfové vyvýšeniny sa rozprestierajú medzi oblasťami hospodárenia 2r a 3r. Preto je vhodné zabezpečiť, aby rybári EÚ mali prístup k loviskám piesočníc v oblasti šelfových vyvýšenín vo vodách Únie v oblasti hospodárenia 3r, a to tak, že sa rozšíria rybolovné možnosti stanovené pre oblasť hospodárenia 2r a zahrnú sa do nich aj vody Únie oblasti hospodárenia 3r.

               Šprota severná

               Rada ICES každoročne poskytuje odporúčania, pokiaľ ide o populáciu šproty severnej (Sprattus sprattus) v Severnom mori na obdobie od 1. júla do 30. júna. Preto je vhodné, aby sa celkový povolený výlov šproty severnej riadil týmto odporúčaním. Podľa odporúčaní rady ICES by úlovky šproty severnej v Severnom mori od 1. júla 2017 do 30. júna 2018 nemali prekročiť 170 387 ton. Rybolovné možnosti pre šprotu severnú by sa preto mali stanoviť zodpovedajúcim spôsobom.

               Mečiar veľký v Stredozemnom mori

               Počas výročného zasadnutia komisie ICCAT, ktoré sa konalo v portugalskej Vilamoure v roku 2016, zmluvné strany komisie ICCAT a spolupracujúce nezmluvné strany, subjekty alebo rybolovné subjekty podnikli rozhodný krok na riešenie znepokojujúcej situácie populácie mečiara veľkého v Stredozemnom mori, a prijali plán obnovy na obdobie 15 rokov (odporúčanie ICCAT [16-05]).

               Európska únia v liste adresovanom sekretariátu ICCAT v decembri 2016 potvrdila, že začne vykonávať predmetné ustanovenie odporúčania ICCAT [16-05] 1. januára 2017. Európska únia okrem toho potvrdila, že v roku 2017 začne uplatňovať aj obdobie zákazu rybolovu uvedené v odseku 11 odporúčania ICCAT [16-05] od 1. januára do 31. marca.

               Prijatím odporúčania [16-05] komisia ICCAT stanovila celkový povolený výlov mečiara veľkého v Stredozemnom mori na 10 500 ton. Spolupracujúcim nezmluvným stranám, subjektom alebo rybolovným subjektom ICCAT však nebol pridelený celkový povolený výlov, a preto podiel Únie v čase uverejnenia nariadenia Rady (EÚ) 2017/127 nebol stanovený. Komisia ICCAT zriadila pracovnú skupinu s cieľom stanoviť spravodlivý a nestranný systém prideľovania celkového povoleného výlovu pre stredomorského mečiara veľkého a zaviesť kvóty pre spolupracujúce nezmluvné strany, subjekty alebo rybolovné subjekty na rok 2017, ako aj mechanizmus na riadenie celkového povoleného výlovu.

               Počas zasadnutia tejto pracovnej skupiny v Madride 20. až 22. februára 2017 strany dosiahli dohodu o prideľovaní kvót na rok 2017 a dospeli ku kompromisu, pokiaľ ide o riadenie využívania kvót na rok 2017. Ako súčasť tohto kompromisu bol podiel Únie stanovený na 70,756 % celkového povoleného výlovu stanoveného komisiou ICCAT, čo v roku 2017 predstavuje 7 410,48 ton.

               Je vhodné transponovať do práva EÚ podiel Únie a stanoviť kvóty pre členské štáty na základe historických úlovkov počas referenčného obdobia rokov 2012 až 2015, ktoré sa považuje za spoľahlivé.

               Kreveta boreálna

               V marci 2017 vydala rada ICES odporúčanie pre úlovky krevety boreálnej (Pandalus borealis) v divízii ICES IVa Východ a poddivízii 20 (severná časť Severného mora, Nórska hlbina a Skagerrak). Na základe konzultácií s Nórskom sa rozhodlo, že pridelený objem úlovkov krevety boreálnej pre EÚ v Skagerraku bude 3 856 ton.

               Súvisiace vedľajšie úlovky

               Nariadením Rady (EÚ) 2017/595, ktorým sa mení a nariadenie (EÚ) 2017/127, pokiaľ ide o určité rybolovné možnosti (prvá zmena nariadenia o rybolovných možnostiach), sa odstránila tabuľka rybolovných možností pre limandu európsku a platesu bradavičnatú vo vodách Únie zón IIa a IV. Preto je vhodné vypustiť limandu európsku z poznámok pod čiarou, kde sa uvádza ako súvisiaci druh, ktorého vedľajšie úlovky sa započítavali v rámci tej istej kvóty podliehajúcej určitému percentuálnemu stropu.

               2017/0147 (NLE)

               Návrh

               NARIADENIE RADY,

               ktorým sa mení nariadenie (EÚ) 2017/127, pokiaľ ide o určité rybolovné možnosti

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 43 ods. 3,

               so zreteľom na návrh Európskej komisie,

               keďže:

               (1)Nariadením Rady (EÚ) 2017/127
                  1
                sa na rok 2017 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade plavidiel Únie aj v určitých vodách nepatriacich Únii.

               (2)Keďže výnimka, ktorou sa povoľujú úlovky morony striebristej pomocou určitých kategórií výstroja, sa viaže na historické záznamy o úlovkoch týmto výstrojom, malo by sa objasniť, že tento nárok na výnimku sa má zachovať v prípade nahradenia rybárskych plavidiel, pričom treba zabezpečiť, aby sa nezvýšil počet plavidiel, na ktoré sa vzťahuje výnimka, ani ich celková rybolovná kapacita.

               (3)V roku 2017 Medzinárodná rada pre výskum mora (ďalej len „ICES“) vo svojom odporúčaní a v nadväznosti na referenčné hodnoty z roku 2016 upravila oblasti hospodárenia s populáciami piesočníc. Oblasť hospodárenia s populáciami piesočníc 3r sa nachádza najmä v nórskych vodách, ale jej časť sa nachádza aj vo vodách Únie, pričom niektoré významné šelfové vyvýšeniny sa rozprestierajú medzi oblasťami hospodárenia 2r a 3r. Je vhodné zabezpečiť, aby rybári EÚ mali prístup k loviskám piesočníc v oblasti šelfových vyvýšenín vo vodách Únie v oblasti hospodárenia 3r. Rybolovné možnosti stanovené pre oblasť hospodárenia 2r by preto mali zahŕňať aj vody Únie oblasti hospodárenia 3r.

               (4)Rada ICES 27. marca 2017 vydala odporúčanie pre úlovky krevety boreálnej (Pandalus borealis) v divízii ICES IVa Východ a poddivízii ICES 20 (severná časť Severného mora, Nórska hlbina a Skagerrak). Na základe tohto odporúčania a konzultácií s Nórskom je vhodné stanoviť podiel Únie na úlovkoch krevety boreálnej v Skagerraku na 3 856 ton a zmeniť kvótu Únie v Nórskej hlbine.

               (5)Podľa odporúčaní ICES zo 7. apríla 2017 by úlovky šproty severnej (Sprattus sprattus) v Severnom mori od 1. júla 2017 do 30. júna 2018 nemali prekročiť 170 387 ton. Rybolovné možnosti pre šprotu severnú by sa mali stanoviť zodpovedajúcim spôsobom.

               (6)Nariadením Rady (EÚ) 2017/595
                  2
                sa vypustila tabuľka rybolovných možností pre limandu európsku (Limanda limanda) a platesu bradavičnatú (Platichthys flesus) vo vodách Únie divízie ICES IIa a podoblasti ICES IV z prílohy IA k nariadeniu (EÚ) 2017/127. Preto je vhodné vypustiť limandu európsku z poznámky pod čiarou v prílohe IA k nariadeniu (EÚ) 2017/127, ktorá uvádza limandu európsku ako súvisiaci druh ulovený ako vedľajší úlovok.

               (7)Na svojom výročnom zasadnutí v roku 2016 prijala Medzinárodná komisia pre zachovanie atlantických tuniakov (ďalej len „ICCAT“) odporučenie 16-05, ktorým sa stanovil celkový povolený výlov pre mečiara veľkého (Xiphias gladius) v Stredozemnom mori na 10 500 ton a zriadila pracovná skupina s cieľom zaviesť spravodlivý a nestranný systém prideľovania celkového povoleného výlovu stredomorského mečiara veľkého, stanoviť kvóty pridelené zmluvným stranám, spolupracujúcim nezmluvným stranám, subjektom alebo rybolovným subjektom na rok 2017 a zriadiť mechanizmus na riadenie celkového povoleného výlovu.

               (8)Únia v liste adresovanom sekretariátu ICCAT 23. decembra 2016 potvrdila, že začne vykonávať odporúčanie ICCAT 16-05 1. januára 2017. Únia konkrétne potvrdila, že v roku 2017 začne uplatňovať aj obdobie zákazu rybolovu mečiara veľkého v Stredozemnom mori uvedené v odseku 11 odporúčania ICCAT 16-05 od 1. januára do 31. marca. Preto je vhodné zaviesť takéto obdobie zákazu rybolovu ako podmienku funkčne prepojenú s určovaním a prideľovaním rybolovných možností pre stredomorskú populáciu mečiara veľkého.

               (9)Pracovná skupina zriadená podľa odporúčania ICCAT 16-05 sa stretla 20. až 22. februára 2017 a navrhla kľúč na rozdeľovanie úlovkov, ako aj kompromis na riadenie využívania kvót na rok 2017. Ako súčasť tohto kompromisu bol podiel Únie stanovený na 70,756 % celkového povoleného výlovu stanoveného komisiou ICCAT, čo v roku 2017 predstavuje 7 410,48 ton. Preto je vhodné transponovať do práva EÚ podiel Únie a stanoviť kvóty pre členské štáty. Pridelenie sa zakladá na historických úlovkoch v referenčnom období rokov 2012 až 2015.

               (10)Obmedzenia výlovu stanovené v nariadení (EÚ) 2017/127 sa uplatňujú od 1. januára 2017. Aj ustanovenia tohto nariadenia o obmedzeniach výlovu by sa teda mali uplatňovať od uvedeného dátumu. Takýmto spätným uplatňovaním nie sú dotknuté zásady právnej istoty a ochrany oprávnených očakávaní, keďže dotknuté rybolovné možnosti ešte neboli vyčerpané.

               (11)Nariadenie (EÚ) 2017/127 by sa preto malo zodpovedajúcim spôsobom zmeniť,

               PRIJALA TOTO NARIADENIE:

               Článok 1
                  Zmeny nariadenia (EÚ) 2017/127

               1.V článku 9 ods. 2 treťom pododseku sa dopĺňa táto veta:

               „V prípade výmeny rybárskeho plavidla Únie sa nárok môže presunúť na iné plavidlo pod podmienkou, že počet rybárskych plavidiel Únie, na ktoré sa vzťahuje táto výnimka, ani ich celková rybolovná kapacita sa nezvýšia.“

               Prílohy IA a ID k nariadeniu (EÚ) 2017/127 sa menia v súlade s prílohou k tomuto nariadeniu.

               Článok 2

               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

               Uplatňuje sa od 1. januára 2017.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli

                     Za Radu

                     predseda

                     (1)
                  Nariadenie Rady (EÚ) 2017/127 z 20. januára 2017, ktorým sa na rok 2017 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v. EÚ L 24, 28.1.2017, s. 1 – 172).

                     (2)
                  Nariadenie Rady (EÚ) 2017/595 z 27. marca 2017, ktorým sa mení nariadenie (EÚ) 2017/127, pokiaľ ide o určité rybolovné možnosti (Ú. v. EÚ L 81, 28.3.2017, s. 6 – 13).

    ---documentbreak---

               EURÓPSKA KOMISIA
            V Bruseli3. 7. 2017
            COM(2017) 356 final
            PRÍLOHA
            k
            NÁVRHU NARIADENIA RADY,
            ktorým sa mení nariadenie (EÚ) 2017/127, pokiaľ ide o určité rybolovné možnosti

               PRÍLOHA

               k

               NÁVRHU NARIADENIA RADY,

               ktorým sa mení nariadenie (EÚ) 2017/127, pokiaľ ide o určité rybolovné možnosti

               1.Príloha IA k nariadeniu (EÚ) 2017/127 sa mení takto:

               a) tabuľka rybolovných možností pre piesočnice a súvisiace vedľajšie úlovky vo vodách Únie zón IIa, IIIa a IV sa nahrádza takto:

               „

                        Druh:

                        piesočnice a súvisiace vedľajšie úlovky

                        Zóna:

                        vody Únie zón IIa, IIIa a IV (1)

                        Ammodytes spp.

                        Dánsko

                        458 552

                        (2)

                        Analytický TAC

                        Spojené kráľovstvo

                        10 024

                        (2)

                        Článok 3 nariadenia (ES) č. 847/96 sa neuplatňuje.

                        Nemecko

                         701

                        (2)

                        Článok 4 nariadenia (ES) č. 847/96 sa neuplatňuje.

                        Švédsko

                        16 838

                        (2)

                        Únia

                        486 115

                        TAC

                        486 115

                        (1)

                        Okrem vôd do šiestich námorných míľ od základných línií Spojeného kráľovstva pri ostrovoch Shetlandy, Fair a Foula.

                        (2)

                        Bez toho, aby bola dotknutá povinnosť vylodiť úlovky, môžu vedľajšie úlovky tresky merlang a makrely atlantickej predstavovať maximálne 2 % kvóty (OT1/*2A3A4). Ak členský štát využije toto ustanovenie v súvislosti s druhom, ktorý je vedľajším úlovkom pri tomto rybolove, nemôže v súvislosti s vedľajšími úlovkami daného druhu využiť ustanovenia o medzidruhovej flexibilite.

                        Osobitná podmienka: v rámci uvedených kvót nemôžu úlovky v týchto oblastiach hospodárenia s piesočnicami vymedzených v prílohe IID prekročiť tieto množstvá:

                        Zóna: vody Únie oblastí hospodárenia s piesočnicami

                        1r

                        2r a 3r

                        4

                        5r

                        6

                        7r

                        (SAN/234_1R)

                        (SAN/234_2R) pre 2r; (SAN/234_3R) pre 3r

                        (SAN/234_4)

                        (SAN/234_5R)

                        (SAN/234_6)

                        (SAN/234_7R)

                        Dánsko

                        241 443

                        165 965

                        50 979

                         0

                         165

                         0

                        Spojené kráľovstvo

                        5 278

                        3 628

                        1 114

                         0

                         4

                         0

                        Nemecko

                         369

                         254

                         78

                         0

                         0

                         0

                        Švédsko

                        8 866

                        6 094

                        1 872

                         0

                         6

                         0

                        Únia

                        255 956

                        175 941

                        54 043

                         0

                         175

                         0

                        Spolu

                        255 956

                        175 941

                        54 043

                         0

                         175

                         0

               “

               b) tabuľka rybolovných možností pre krevetu boreálnu v zóne IIIa sa nahrádza takto:

               „

                        Druh:

                        kreveta boreálna

                        Zóna:

                        IIIa

                        Pandalus borealis

                        (PRA/03A.)

                        Dánsko

                        2 506

                        Preventívny TAC

                        Švédsko

                        1 350

                        Uplatňuje sa článok 7 ods. 2 tohto nariadenia.

                        Únia

                        3 856

                        TAC

                        7 221

               “

               c) tabuľka rybolovných možností pre krevetu boreálnu v nórskych vodách južne od 62º s. z. š. sa nahrádza takto:

               „

                        Druh:

                        kreveta boreálna

                        Zóna:

                        nórske vody južne od 62° s. z. š.

                        Pandalus borealis

                        (PRA/04-N.)

                        Dánsko

                         211

                        Analytický TAC

                        Švédsko

                         123

                        (1)

                        Článok 3 nariadenia (ES) č. 847/96 sa neuplatňuje.

                        Únia

                         334

                        Článok 4 nariadenia (ES) č. 847/96 sa neuplatňuje.

                        TAC

                        Neuplatňuje sa.

                        (1)

                        Vedľajšie úlovky tresky škvrnitej, tresky jednoškvrnnej, tresky žltkavej, tresky merlang a tresky tmavej sa započítajú do kvóty pre tieto druhy.

               “

               d) tabuľka rybolovných možností pre šprotu severnú a súvisiace vedľajšie úlovky vo vodách Únie zón IIa a IV sa nahrádza takto:

               „

                        Druh:

                        šprota severná a súvisiace vedľajšie úlovky

                        Zóna:

                        vody Únie zón IIa a IV

                        Sprattus sprattus

                        Do 30. júna 2017

                        Od 1. júla 2017 do 30. júna 2018

                        (SPR/2AC4-C)

                        (SPR/2AC4-E)

                        Belgicko

                         376

                        1 828

                        (1)

                        Analytický TAC

                        Dánsko

                        29 755

                        144 711

                        (1)

                        Nemecko

                         376

                        1 828

                        (1)

                        Francúzsko

                         376

                        1 828

                        (1)

                        Holandsko

                         376

                        1 828

                        (1)

                        Švédsko

                        1 330

                        1 330

                        (1) (2)

                        Spojené kráľovstvo

                        1 241

                        6 034

                        (1)

                        Únia

                        33 830

                        159 387

                        Nórsko

                         0

                        10 000

                        Faerské ostrovy

                         0

                        1 000

                        (3)

                        TAC

                        33 830

                        170 387

                        (1)

                        Bez toho, aby bola dotknutá povinnosť vylodiť úlovky, môžu vedľajšie úlovky tresky merlang predstavovať maximálne 2 % kvóty [(OTH/*2AC4C), pokiaľ ide o úlovky do 30. júna 2017; (OTH/* 2AC4E) pre úlovky od 1. júla 2017 do 30. júna 2018]. Ak členský štát využije toto ustanovenie v súvislosti s druhom, ktorý je vedľajším úlovkom pri tomto rybolove, nemôže v súvislosti s vedľajšími úlovkami daného druhu využiť ustanovenia o medzidruhovej flexibilite.

                        (2)

                        Vrátane piesočníc.

                        (3)

                        Môže obsahovať do 4 % vedľajších úlovkov sleďa atlantického.

               “

               e)v tabuľke rybolovných možností pre šprotu severnú a súvisiace vedľajšie úlovky v zóne IIIa sa poznámka pod čiarou (1) nahrádza takto:

               „(1)Bez toho, aby bola dotknutá povinnosť vylodiť úlovky, môžu vedľajšie úlovky tresky merlang a tresky jednoškvrnnej predstavovať maximálne 5 % kvóty (OTH/*03A.). Ak členský štát využije toto ustanovenie v súvislosti s druhom, ktorý je vedľajším úlovkom pri tomto rybolove, nemôže v súvislosti s vedľajšími úlovkami daného druhu využiť ustanovenia o medzidruhovej flexibilite.“

               2.V prílohe ID k nariadeniu (EÚ) 2017/127 sa tabuľka rybolovných možností pre mečiara veľkého v Stredozemí nahrádza takto:

               „

                        Druh:

                        mečiar veľký

                        Zóna:

                        Stredozemné more

                        Xiphias gladius

                        (SWO/MED)

                        Chorvátsko

                        Cyprus

                        Španielsko

                        Francúzsko

                        Grécko

                        Taliansko

                        Malta

                        16

                        59

                        1 822,49

                        127,02

                        1 206,45

                        3 736,26

                        443,26

                        (1)

                        (1)

                        (1)

                        (1)

                        (1)

                        (1)

                        (1)

                        Analytický TAC

                        Článok 3 nariadenia (ES) č. 847/96 sa neuplatňuje.

                        Článok 4 nariadenia (ES) č. 847/96 sa neuplatňuje.

                        Únia

                        7 410,48

                        (1)

                        TAC

                        10 500

                        (1) V rámci tejto kvóty možno loviť len od 1. apríla 2017 do 31. decembra 2017.